De sidste nostalgiske effekter fra Tivoli Karolinelund blev i dag solgt på auktion. 

Aalborg Kommune holdt i dag auktion over de uigenkaldeligt sidste minder om en lang tivolihistorie Aalborg. Vurderingerne var forsigtige, og det betød, at der blev budt op på en masse af de mest karakteristiske genstande fra Karolinelund. Karruselhestene var for eksempel vurderet til 3000 kroner - men blev solgt for 4900 kroner. - Jeg har forsøgt at sætte en pris på, men det er jo faktisk umuligt. For det er jo effekter som folk har benyttet og set på i mange år. Det er meget svært at prissætte, siger auktionarius, Peter Sams fra Aalborg Auktionshus.